

**เรียน บรรณาธิการข่าวหน้า 1/การเมือง / สังคม / เศรษฐกิจ**

**เรื่อง ผลสำรวจความคิดเห็นประชาชนทั่วประเทศ(รวม 5หน้า)**

**ผลสำรวจเรื่อง “ไวรัสโคโรนาสายพันธุ์ใหม่ 2019 คนไทยรับมืออย่างไร”**

 **ประชาชนส่วนใหญ่ ร้อยละ 70.6 รับมือสถานการณ์ “ไวรัสโคโรนาสายพันธุ์ใหม่ 2019” ด้วยการใส่หน้ากากอนามัยเวลาออกนอกบ้านโดยประชาชนร้อยละ76.8 ให้ความสนใจและติดตามมากที่สุดเรื่องวิธีป้องกันตนเองไม่ให้ติดเชื้อโดยส่วนใหญ่มีระดับความวิตกกังวลเรื่องการติดเชื้อในระดับปานกลาง**

**พร้อมวอนรัฐบาลให้ข้อเท็จจริงแก่ประชาชนขจัดข่าวลวงที่สร้างความตื่นตระหนกให้แก่ประชาชนทั้งนี้ส่วนใหญ่ร้อยละ 68.0 มีความเชื่อมั่นมากถึงมากที่สุดในฝีมือแพทย์และสาธารณสุขของไทยต่อการรับมือ**

กรุงเทพโพลล์โดยศูนย์วิจัยมหาวิทยาลัยกรุงเทพ สำรวจความคิดเห็นประชาชน เรื่อง “ไวรัสโคโรนาสายพันธุ์ใหม่ 2019 คนไทยรับมืออย่างไร”โดยเก็บข้อมูลกับประชาชนจากทุกภูมิภาคทั่วประเทศจำนวน 1,199 คน พบว่า

เรื่องที่ประชาชนให้ความสนใจเป็นพิเศษจากการติดตามข่าวและสถานการณ์“ไวรัสโคโรนาสายพันธุ์ใหม่ 2019” ร้อยละ 76.8 คือวิธีป้องกันตนเองไม่ให้ติดเชื้อ รองลงมาร้อยละ 48.9 คือ แนวทางการรักษาและควบคุมการติดเชื้อ และร้อยละ 43.2 คือ จำนวนผู้ติดเชื้อในประเทศไทย

เมื่อถามถึงความวิตกกังวล/กลัวการติดเชื้อ “ไวรัสโคโรนาสายพันธุ์ใหม่ 2019” เพียงใด พบว่าส่วนใหญ่ร้อยละ 42.0 ระบุว่า กังวลระดับปานกลาง รองลงมาร้อยละ 37.4 ระบุว่า กังวลระดับน้อยถึงน้อยที่สุด และร้อยละ 20.6 ระบุว่า กังวลระดับมากถึงมากที่สุด

**สำหรับการรับมือกับสถานการณ์จากข่าวการติดเชื้อ “ไวรัสโคโรนาสายพันธุ์ใหม่ 2019” นั้นประชาชนส่วนใหญ่ร้อยละ 70.6 ระบุว่า รับมือโดยการสวมใส่หน้ากากอนามัยเวลาออกนอกบ้าน** รองลงมาร้อยละ 68.5 ระบุว่า ติดตามข่าวสถานการณ์อย่างต่อเนื่อง และร้อยละ 61.6 ระบุว่า ระมัดระวังตัวเมื่ออยู่ในพื้นที่ที่มีคนเยอะๆ

**ส่วนสิ่งที่รัฐบาลควรทำมากที่สุด จากสถานการณ์ “ไวรัสโคโรนาสายพันธุ์ใหม่ 2019”ที่เกิดขึ้นในประเทศขณะนี้ ประชาชนร้อยละ 66.7ระบุว่า ควรให้ข้อเท็จจริงแก่ประชาชนขจัดข่าวลวงที่สร้างความตื่นตระหนกให้แก่ประชาชน** รองลงมาร้อยละ 54.2 ระบุว่า ควรเปิดโอกาสให้บุคลากรทางการแพทย์มีบทบาทในการออกมาให้ข้อมูลกับประชาชนและร้อยละ 53.1 ระบุว่า ควรให้ข้อปฏิบัติเรื่องการป้องกันที่ถูกต้องกับประชาชนอย่างทั่วถึง

**ด้านความมั่นใจในฝีมือของทีมแพทย์และสาธารณสุขของไทยในการรับมือกับสถานการณ์ ประชาชนส่วนใหญ่ร้อยละ 68.0 ระบุว่า มั่นใจมากถึงมากที่สุด** รองลงมาร้อยละ 26.5 ระบุว่ ามั่นใจปานกลาง และร้อยละ 5.5 เท่านั้นที่ระบุว่ามั่นใจน้อยถึงน้อยที่สุด

โดยมีรายละเอียดตามประเด็นข้อคำถาม ดังต่อไปนี้

1. **เรื่องที่สนใจเป็นพิเศษจากการติดตามข่าวและสถานการณ์“ไวรัสโคโรนาสายพันธุ์ใหม่ 2019”**

*(สามารถตอบได้มากกว่า 1 คำตอบ)*

|  |  |  |
| --- | --- | --- |
| **วิธีป้องกันตนเองไม่ให้ติดเชื้อ** | **ร้อยละ** | **76.8** |
| แนวทางการรักษาและควบคุมการติดเชื้อ | ร้อยละ | 48.9 |
| จำนวนผู้ติดเชื้อในประเทศไทย | ร้อยละ | 43.2 |
| จำนวนผู้ติดเชื้อและเสียชีวิตทั่วโลก | ร้อยละ | 40.5 |
| สาเหตุและอาการของโรค | ร้อยละ | 39.0 |
| การกักตัวและการเฝ้าระวังคนไทยที่รับกลับมาจากจีน | ร้อยละ | 38.7 |
| จำนวนคนไทยที่ติดเชื้อแล้ว | ร้อยละ | 35.5 |
| วิธีการตรวจคัดกรองคนเข้าประเทศ | ร้อยละ | 33.4 |

**2.วิตกกังวล/กลัวการติดเชื้อ “ไวรัสโคโรนาสายพันธุ์ใหม่ 2019”**

|  |  |  |
| --- | --- | --- |
| กังวลมากถึงมากที่สุด | ร้อยละ | 20.6 |
| **กังวลปานกลาง** | **ร้อยละ** | **42.0** |
| กังวลน้อยถึงน้องที่สุด | ร้อยละ | 37.4 |

**3.การรับมือกับสถานการณ์จากข่าวการติดเชื้อ “ไวรัสโคโรนาสายพันธุ์ใหม่ 2019”**

*(สามารถตอบได้มากกว่า 1 คำตอบ)*

|  |  |  |
| --- | --- | --- |
| **ใส่หน้ากากอนามัยเวลาออกนอกบ้าน** | **ร้อยละ** | **70.6** |
| ติดตามข่าวสถานการณ์อย่างต่อเนื่อง | ร้อยละ | 68.5 |
| ระมัดระวังตัวเมื่ออยู่ในพื้นที่ที่มีคนเยอะๆ | ร้อยละ | 61.6 |
| ต้องพกเจลแอลกอฮอล์ล้างมือติดตัว /ล้างมือบ่อยขึ้น | ร้อยละ | 47.7 |
| ไม่เดินทางออกนอกประเทศ/หลีกเลี่ยงการใช้สนามบิน | ร้อยละ | 16.1 |
| ไม่ใช้บริการขนส่งสาธารณะ  | ร้อยละ | 10.9 |
| ซื้ออาหารหน้ากากอนามัยเจลแอลกอฮอลตุนไว้ | ร้อยละ | 8.9 |

**4.สิ่งที่รัฐบาลควรทำมากที่สุด จากสถานการณ์ “ไวรัสโคโรนาสายพันธุ์ใหม่ 2019”ที่เกิดขึ้นในประเทขณะนี้**

*(สามารถตอบได้มากกว่า 1 คำตอบ)*

|  |  |  |
| --- | --- | --- |
| **ให้ข้อเท็จจริงแก่ประชาชนขจัดข่าวลวงที่สร้างความตื่นตระหนกให้แก่ประชาชน** | **ร้อยละ** | **66.7** |
| เปิดโอกาสให้บุคลากรทางการแพทย์มีบทบาทในการออกมาให้ข้อมูลกับประชาชน | ร้อยละ | 54.2 |
| ให้ข้อปฏิบัติเรื่องการป้องกันที่ถูกต้องกับประชาชนอย่างทั่วถึง | ร้อยละ | 53.1 |
| ควรแจกหน้ากากอนามัยให้กับประชาชน /ควบคุมราคาและไม่ให้มีการกักตุน | ร้อยละ | 50.0 |
| มีมาตรการดูแลพ่นยาฆ่าเชื้อโรคทำความสะอาดตามสถานที่สำคัญต่างๆทั่วประเทศ | ร้อยละ | 45.5 |
| ควรปิดประเทศเพื่อป้องกันการรับเชื้อจากประเทศต้นทาง | ร้อยละ | 24.2 |

**5. ความมั่นใจในฝีมือของทีมแพทย์และการสาธารณสุขของไทยในการควบคุมดูแลไม่ให้เชื้อไวรัสแพร่กระจาย**

|  |  |  |
| --- | --- | --- |
| มั่นใจมากถึงมากที่สุด | ร้อยละ | **68.0** |
| มั่นใจปานกลาง | ร้อยละ | 26.5 |
| มั่นใจน้อยถึงน้อยที่สุด | ร้อยละ | 5.5 |

**รายละเอียดการสำรวจ**

วัตถุประสงค์การสำรวจ

เพื่อสอบถามความคิดเห็นของประชาชน เกี่ยวกับเชื้อไวรัสโคโรนาสายพันธุ์ใหม่ 2019 ที่มีผู้ติดเชื้อ กระจายไปไหนหลายประเทศรวมถึงประเทศไทยในประเด็นต่างๆ อาทิการติดตามข่าวสารของประชาชน ความกังวล การรับมือกับสถานนการณ์ที่เกิดขึ้น ความมั่นใจในทีมแพทย์และการสาธารณสุขของไทย ตลอดจนสิ่งที่อยากให้รัฐบาลทำมากที่สุดเพื่อรับมือกับสถานการณ์ไวรัสที่เกิดขึ้นในประเทศไทย เพื่อสะท้อนมุมมองความคิดเห็นของประชาชนให้สังคมและผู้ที่เกี่ยวข้องได้รับทราบ

ประชากรที่สนใจศึกษา

 การสำรวจใช้การสุ่มตัวอย่างจากประชาชนทุกภูมิภาคทั่วประเทศ ที่มีอายุ 18 ปี ขึ้นไป โดยการสุ่มสัมภาษณ์ทางโทรศัพท์จากฐานข้อมูลของกรุงเทพโพลล์ ด้วยวิธีการสุ่มตัวอย่างแบบง่าย (Simple Random Sampling)แล้วใช้วิธีการถ่วงน้ำหนักด้วยข้อมูลประชากรศาสตร์จากฐานข้อมูลทะเบียนราษฎร์ของกรมการปกครอง กระทรวงมหาดไทย

 **ความคลาดเคลื่อน (Margin of Error)**

 การประมาณการขนาดตัวอย่างมีขอบเขตของความคลาดเคลื่อน ±3 ที่ระดับความเชื่อมั่น 95

**วิธีการรวบรวมข้อมูล**

ใช้การสัมภาษณ์ทางโทรศัพท์ (Enumeration by telephone) โดยเครื่องมือที่ใช้ในการเก็บข้อมูลเป็นแบบสอบถามที่มีโครงสร้างแน่นอน ประกอบด้วยข้อคำถามแบบเลือกตอบ (Check List Nominal) และได้นำแบบสอบถามทุกชุดมาตรวจสอบความถูกต้องสมบูรณ์ก่อนบันทึกข้อมูลและประมวลผล

**ระยะเวลาในการเก็บข้อมูล**: 5 – 6 กุมภาพันธ์ 2563

**วันที่เผยแพร่ผลสำรวจ** : 8 กุมภาพันธ์ 2563

**ข้อมูลของกลุ่มตัวอย่าง**

|  |  |  |
| --- | --- | --- |
|  | **จำนวน** | **ร้อยละ** |
| **เพศ**  |  |  |
|  ชาย | 614 | 51.2 |
|  หญิง | 585 | 48.8 |
| **รวม** | **1,199** | **100.0** |
| **อายุ** |  |  |
|  18 ปี - 30 ปี | 96 | 8.0 |
|  31 ปี - 40 ปี | 177 | 14.7 |
|  41 ปี - 50 ปี | 329 | 27.5 |
|  51 ปี - 60 ปี | 326 | 27.2 |
|  61 ปี ขึ้นไป | 271 | 22.6 |
| **รวม** | **1,199** | **100.0** |
| **การศึกษา** |  |  |
|  ต่ำกว่าปริญญาตรี | 715 | 59.6 |
|  ปริญญาตรี | 384 | 32.1 |
|  สูงกว่าปริญญาตรี | 100 | 8.3 |
|  **รวม** | **1,199** | **100.0** |
| **อาชีพ** |  |  |
|  ลูกจ้างรัฐบาล | 162 | 13.5 |
|  ลูกจ้างเอกชน  | 280 | 23.4 |
|  ค้าขาย/ ทำงานส่วนตัว/เกษตรกร | 435 | 36.2 |
|  เจ้าของกิจการ/ นายจ้าง  | 51 | 4.3 |
|  ทำงานให้ครอบครัว | 4 | 0.3 |
|  พ่อบ้าน/ แม่บ้าน/ เกษียณอายุ | 230 | 19.2 |
|  นักเรียน/ นักศึกษา  | 19 | 1.6 |
|  ว่างงาน/ รวมกลุ่ม | 18 | 1.5 |
| **รวม** | **1,199** | **100.0** |

**ศูนย์วิจัยมหาวิทยาลัยกรุงเทพ (กรุงเทพโพลล์) โทร. 02-4073819 ต่อ 2897,2898**

**E-mail: bangkokpoll@bu.ac.th Website:** [**http://bangkokpoll.bu.ac.th**](http://bangkokpoll.bu.ac.th)

**Twitter :** [**http://twitter.com/bangkok\_poll**](http://twitter.com/bangkok_poll) **Facebook : https://facebook.com/bangkokpoll**